text: Rakitic dona moltes voltes
  Rakitic, durant el partit contra el Dortmund | Europa Press
  El croat ha tornat a ser titular en un partit important després d'un inici de temporada en l'ostracisme
  27/11/2019 23:31
  El futbol dona moltes voltes. Rakitic mai hauria imaginat fa només uns mesos que estaria pràcticament desplaçat per un dels entrenadors que més ha comptat amb ell durant tota la seva carrera. Tampoc hauria imaginat fa unes setmanes que havia jugaria com a titular en el partit que el Barça ha aconseguit la classificació per als vuitens de final de la Champions. El croat ha estat titular contra el Dortmund i ha hagut de lluitar contra els nervis i la inactivitat dels darrers mesos per acabar fent un bon partit.
  El migcampista croat ha tingut aquest dimecres pràcticament un redebut amb la samarreta blaugrana. "No soc feliç perquè m'han apartat de la pilota", confessava fa uns dies en una entrevista. Aquest vespre Rakitic s'ha retrobat amb la pilota, més enllà d'alguns minuts en segones meitats, i en la primera que ha tocat ha estat a punt de regalar un gol al rival. El croat ha fet un toc absurd cap enrere que ha permès una doble ocasió del Borussia Dortmund i que ha deixat en evidència els nervis per la falta de minuts.
  Ivan Rakitic és un jugador amb talent, però que s'ha fet a si mateix i durant el partit ho ha tornat a demostrar. A poc a poc ha anat agafant confiança i ha millorat les seves prestacions. Sense fer un gran partit, el croat s'ha apropat a la seva versió habitual amb el Barça i ha aportat un punt més de treball defensiu.
  Sembla que el final de Rakitic com a jugador del Barça pot ser a prop amb un possible traspàs en el mercat d'hivern. Però si Valverde ha donat una oportunitat al migcampista croat en un partit tant important és perquè encara té futbol per aportar i perquè no acaba de confiar en Arturo Vidal com a interior ni en la fiabilitat d'Arthur. El futbol dona moltes voltes i aquest partit podria comportar un punt d'inflexió amb Rakitic. Qui sap si la seva etapa al Barça no està tant acabada com sembla.
  El trident comença a rutllar (3-1)
  El Barça supera el Borussia Dortmund en l'últim partit de la fase de grups de la Champions al Camp Nou i es classifica com a primer de grup per als vuitens
  Quan començava a encadenar força aparicions, Ousmane Dembélé pateix una nova lesió muscular
  Valverde: "Estem tristos per Dembélé perquè està patint molt"
  El tècnic blaugrana ha donat suport a l'extrem francès després d'una nova lesió i ha negat problemes extraesportius
  Tretze anys consecutius com a líders de grup
  El Barça, que no entén de grups de la mort, es jugarà l'accés als quarts de la Champions contra un segon classificat en certificar matemàticament la primera posició